**Stratēģiskās vadības tematiskā komiteja**

(Ministru prezidenta 09.11.2023. rīkojums Nr. 2023/1.2.1.-286)

**SĒDES PROTOKOLS**

|  |  |  |
| --- | --- | --- |
| Rīgā  | Nr. 7 | 2024. gada 9. jūlijā |

|  |  |  |
| --- | --- | --- |
| **Sēdi vada** |  |  |
| Ministru prezidente | – | E. Siliņa |
|  |  |  |
| **Piedalās:** |  |  |
| **Tematiskās komitejas locekļi:**  |  |  |
| Aizsardzības ministrijas parlamentārais sekretārs | – | A. Švinka |
| Ārlietu ministrijas parlamentārā sekretāre | – | D. Melbārde |
| Ekonomikas ministrs | – | V. Valainis |
| Finanšu ministrs | – | A. Ašeradens |
| Iekšlietu ministrs | – | R. Kozlovskis |
| Izglītības un zinātnes ministrijas parlamentārā sekretāre | – | S. Reinberga |
| Klimata un enerģētikas ministrs | – | K. Melnis |
| Labklājības ministrs | – | U. Augulis |
| Satiksmes ministrijas parlamentārais sekretārs | – | Ģ. Dubkēvičs |
| Tieslietu ministre | – | I. Lībiņa-Egnere |
| Veselības ministrijas parlamentārais sekretārs | – | A Uršuļskis |
| Viedās administrācijas un reģionālās attīstības ministre | – | I. Bērziņa |
| Zemkopības ministrijas parlamentārais sekretārs | – | N. Šmits |
|  |  |  |
| **Institūciju pārstāvji:** |  |  |
| Ekonomikas ministrija | – | E. Valantis |
|  | – | O. Feldmane |
| Finanšu ministrija | – | B. Bāne |
|  | – | A. Leitāne-Šķēle |
| Iekšlietu ministrija | – | D. Trofimovs |
| Izglītības un zinātnes ministrija  | – | R. Kārkliņš |
| Klimata un enerģētikas ministrija  | – | L. Kurevska |
| Kultūras ministrija | – | U. Zariņš |
|  | – | S. Grūbe |
| Labklājības ministrija | – | I. Alliks |
| Satiksmes ministrija  | – | L. Priedīte-Kancēviča |
| Tieslietu ministrija | – | A. Smiltēna |
|  | – | K. Alberinga |
| Veselības ministrija | – | B. Kņigins |
| Viedās administrācijas un reģionālās attīstības ministrija | – | I. Oša |
|  | – | D. Šēle |
| Zemkopības ministrija | – | R. Kronbergs |
| Valsts zemes dienests | – | V. Narnicka |
| Ministru prezidentes birojs | – | I. Zīberga |
|  | – | I. Skrodele |
|  | – | E. Pukinsks |
| Valsts kanceleja | – | I. Lībķena |
|  | – | A. Deksne |
|  |  |  |
|  |  |  |
| Valsts kancelejas pārstāve | – | L. Milenberga |
|  |  |  |
| Sēdi sāk plkst. 9:00 |  |  |

**1. §**

**Par apbūves tiesības nodibināšanu, ja zeme ir publiskas personas īpašumā**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(V. Valainis, A. Ašeradens, I. Lībina-Egnere, O. Feldmane, E. Siliņa)

1. Pieņemt zināšanai Ekonomikas ministrijas sniegto prezentāciju.

2. Finanšu ministrijai līdz 2024. gada 30. oktobrim izstrādāt un iesniegt izskatīšanai Ministru kabinetā nepieciešamos grozījumus Publiskas personas finanšu līdzekļu un mantas izšķērdēšanas novēršanas likumā, paredzot maksimālā apbūves tiesības termiņa pagarināšanu līdz 70 gadiem, kā arī nostiprinot tiesības zemi atsavināt apbūves tiesīgajam, nerīkojot izsoli. Lai mazinātu ar normas piemērošanu saistītus riskus, likumprojektā paredzēt deleģējumu Ministru kabinetam noteikt kritērijus apbūves tiesības termiņa noteikšanai, tai skaitā arī kritēriju saistībā ar veiktā ieguldījuma apmēru, ieguldījuma saistību ar pašvaldības attīstības mērķu sasniegšanu.

3. Ekonomikas ministrijai:

3.1. līdz 2024. gada 30. oktobrim izstrādāt un iesniegt izskatīšanai Stratēģiskās vadības tematiskajā komitejā priekšlikumus grozījumiem normatīvajā regulējumā, lai paredzētu tiesības būvēt īres mājas uz apbūves tiesības pamata;

3.2. atbilstoši šī protokollēmuma 3.1. apakšpunktā atbalstītajiem priekšlikumiem līdz 2024. gada 30. decembrim izstrādāt un iesniegt izskatīšanai Ministru kabinetā attiecīgus grozījumus normatīvajā regulējumā.

**2. §**

**Par administratīvā sloga mazināšanu kultūrvēsturiskā mantojuma aizsardzībā**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(S. Grūbe, D. Melbārde, V. Valainis, O. Feldmane, I. Bērziņa, I. Lībķena, E. Siliņa)

1. Pieņemt zināšanai Kultūras ministrijas sniegto prezentāciju “Par administratīvā sloga mazināšanu kultūras pieminekļu aizsardzības jomā”.

2. Valsts kancelejai Inovācijas laboratorijā organizēt domapmaiņu starp Kultūras ministriju, Ekonomikas ministriju, Viedās administrācijas un reģionālās attīstības ministriju, Nacionālo kultūras pieminekļu pārvaldi, Rīgas valstspilsētas pašvaldību, Latvijas Arhitektu savienību un Nekustamā īpašuma attīstītāju aliansi, kā arī nepieciešamības gadījumā pieaicinot arī citu institūciju pārstāvjus, lai objektīvi izvērtētu kultūras pieminekļu aizsardzības regulējuma ietekmi uz būvniecības nozari un identificētu potenciālos risinājumus, kas nevājina pieminekļu aizsardzību, un identificētu nepieciešamos grozījumus normatīvajā regulējumā.

3. Kultūras ministrijai:

3.1. atbilstoši diskusijas rezultātiem un identificētajiem risinājumiem Valsts kancelejas vadītajā Inovācijas laboratorijā līdz 2024. gada 30. oktobrim izstrādāt un iesniegt izskatīšanai Ministru kabinetā informatīvo ziņojumu ar priekšlikumiem grozījumiem normatīvajā regulējumā kultūras pieminekļu aizsardzības un mājokļu, telpiskās vides attīstības un ekonomiskās politikas mijiedarbībai;

3.2. atbilstoši šī protokollēmuma 3.1. apakšpunktā minētā informatīvā ziņojumā atbalstītajiem priekšlikumiem līdz 2025. gada martam izstrādāt un iesniegt izskatīšanai Ministru kabinetā attiecīgus grozījumus normatīvajā regulējumā.

**3. §**

**Par pasākumu īstenošanas progresu administratīvā sloga mazināšanai nekustamo īpašumu attīstībā**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(V. Valainis, O. Feldmane, I. Bērziņa, I. Lībiņa-Egnere, A. Smiltēna, I. Oša, E. Siliņa)

1. Pieņemt zināšanai Ekonomikas ministrijas sniegto prezentāciju par tās kompetencē esošo pasākumu izpildes progresu (sabiedrības līdzdalības uzlabošanas jomā; vienotā procesa ieviešanai būves reģistrācijai; būvdarbu veikšanas procesa organizācijas pilnveidošanas jomā; autoruzraudzības regulējuma jomā; dzīvokļa īpašuma problēmjautājumu jomā).

2. Ekonomikas ministrijai sagatavot izskatīšanai kādā no nākamajām Stratēģiskās vadības tematiskās komitejas sēdēm jautājumu par progresu ēku energoefektivitātes paaugstināšanas veicināšanā, ieskicējot jautājumu par finansējuma pieejamību, priekšlikumiem izmaiņām regulējumā, lai atvieglotu lēmumu pieņemšanas procesu un šķēršļiem un, priekšlikumiem daudzdzīvokļu dzīvojamo māju kvartālu energoefektivitātes paaugstināšanai. Jautājuma izskatīšanā pieaicināt arī pašvaldību pārstāvjus.

3. Pieņemt zināšanai Tieslietu ministrijas sniegto prezentāciju par tās kompetencē esošo pasākumu izpildes progresu (procesu vienkāršošanas atsevišķu ierakstu veikšanai zemesgrāmatā jomā, stiprināta labticīgā ieguvēja aizsardzība; nostiprinājuma lūguma sagatavošanas un iesniegšana zemesgrāmatā jomā; zemes gabalu pārvaldības procesu jomā, vienošanas starp VZD, EM un ZM par atmežošanas procesa transformāciju).

4. Pieņemt zināšanai Viedās administrācijas un reģionālās attīstības ministrijas sniegto prezentāciju par tās kompetencē esošo pasākumu izpildes progresu saistībā ar teritorijas attīstības plānošanu (Teritorijas attīstības plānošanas likuma pārskatīšana; Zemes pārvaldības likuma papildināšana; Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” precizēšana; Ministru kabineta 2013. gada 30. aprīļa noteikumu Nr. 240 “Vispārīgie teritorijas plānošanas, izmantošanas un apbūves noteikumi” precizēšana; regulējuma izstrāde attiecībā uz Nacionālo interešu objektu būvniecību).

Sēdi slēdz plkst. 10.25

|  |  |  |
| --- | --- | --- |
| Ministru prezidente | (paraksts\*) | Evika Siliņa  |

\* Dokuments ir parakstīts ar drošu elektronisko parakstu